[{"text_idx": "#000007", "text": "Maent yn rhan o grw\u0302p o weithwyr ifanc sydd newydd ymuno a\u0302\u2019r bwrdd iechyd yn ystod ei gam cychwynnol llwyddiannus o recriwtio prentisiaid. Nod Academi Prentisiaethau\u2019r Bwrdd Iechyd, mewn partneriaeth ag Hyfforddiant Pathways, sef ti\u0302m Dysgu Seiliedig ar Waith Grw\u0302p Colegau NPTC yw recriwtio staff a rhoi iddynt y sgiliau, yr wybodaeth a\u2019r profiad er mwyn iddynt gychwyn ar eu taith i ddod yn nyrsys."}, {"text_idx": "#000008", "text": "Mae\u2019r ddau brentis yn gweithio ar wardiau ar draws Ysbyty Aberhonddu tra\u2019n astudio ar gyfer cymhwyster lefel 2 a gydnabyddir yn genedlaethol mewn Gofal Iechyd Clinigol trwy\u2019r rhaglen prentisiaethau ar gyfer Gweithwyr Cymorth Gofal Iechyd."}, {"text_idx": "#000009", "text": "Dywedodd y prentisiaid, Kristy Abbott a Shannon Brewer, \u201cRydyn ni newydd gwblhau rhaglen gynefino ddwys dros bythefnos ac wedi dysgu cynifer o sgiliau newydd y gallwn eu rhoi ar waith nawr yn ystod ein hwythnosau cyntaf ar y wardiau. Rydyn ni mor falch o gael y cyfle hwn ac fe fyddem yn argymell bod unrhyw un sydd a\u0302 diddordeb mewn gweithio ym maes Iechyd yn dilyn y llwybr hwn. \u201d"}, {"text_idx": "#000011", "text": "Bydd y prentisiaethau newydd yn helpu i wneud y gorau o weithlu a gefnogir a gallant wella\u2019r gofal i gleifion drwy ddangos ymrwymiad i lwybr gyrfa, a darparu cyfleoedd a chydnabyddiaeth i\u2019r holl staff (clinigol ac anghlinigol) gan gynnwys datblygu sgiliau trosglwyddadwy, gan arwain at fwy o hyblygrwydd i\u2019r gweithlu."}, {"text_idx": "#000012", "text": "Cynhaliwyd cyfres o sioeau teithiol llwyddiannus ar draws holl ysbytai PTHB fis Hydref diwethaf, gan gyflwyno staff presennol i nifer o raglenni dysgu seiliedig ar waith achrededig. Mae staff yn gallu manteisio ar ystod o gyfleoedd dysgu ar draws nifer o sectorau."}, {"text_idx": "#000013", "text": "Dywedodd un aelod o staff sy\u2019n astudio ar gyfer cymhwyster Gweinyddiaeth Busnes, \u201cRwyf wedi bod yn gweithio i\u2019r Bwrdd Iechyd ers 12 mlynedd ac maent wedi fy nghefnogi i ddatblygu fy ngyrfa. Rwy\u2019n mwynhau dilyn y cwrs Gweinyddiaeth Busnes Lefel 3 drwy NPTC yn fawr iawn. Mae\u2019r Aseswr wedi bod yn gymwynasgar ac yn gefnogol gan ganiata\u0301u i fi weithio ar gyflymder sy\u2019n addas i fi. Mae\u2019r cwrs bellach yn defnyddio porth lle y mae pob uned ar gael ac yn caniata\u0301u i chi gyflwyno gwaith, ac mae hyn yn gwneud yr hyfforddiant yn fwy hygyrch ar adegau sy\u2019n fwy cyfleus i fi.\u201d"}, {"text_idx": "#000015", "text": "Fel Coleg blaengar, rydyn ni\u2019n deall yr angen i recriwtio prentisiaid ac uwchsgilio staff gyda\u2019r sgiliau a\u2019r agwedd i symud ymlaen yn eu dewis yrfaoedd, sy\u2019n cyd-fynd yn uniongyrchol a\u0302 llawer o fusnesau, yn enwedig o ran angen Bwrdd Iechyd Addysgu Powys i greu gweithlu medrus yn y tymor hir.\u201d"}, {"text_idx": "#000021", "text": "We pride ourselves on offering an excellent user experience for our customers and clients when partaking in a part-time or professional training course with us."}]